ร้านนี้เป็นร้านสาขา(ร่วมทุน) ของW by หวานละมุน ตั้งอยู่บนถนนนิมมานเหมินทร์ ติดกับร้านมนต์นมสด จอดรถริมถนนนะคะ ช่วงเย็นรถเยอะย่านนี้ ที่จอดรถจะหายากหน่อยนะคะ ร้านเปิดตั้งแต่ 9.00 - 22.30 น. 

เมนูในร้านเป็นกาแฟและเบเกอรี่ มีเครื่องดื่มสมูตตี้ ชา และอาหารจานเดียวให้เลือกทานอยู่หลายรายการ แต่ไม่มากเท่าที่ร้าน W by หวานละมุน บางรายการก้อไม่มีทำ พนักงานแจ้งว่าสูตรยังไม่พร้อม (งงๆนิดหน่อย)

วันนี้สั่งผัดไทย ก๋วยเตี๋ยวคั่วไก่ เส้นหมี่ผัดแฮม ยำส้มโอ และข้าวผัดกุ้งกระเทียมพริกไทย ตบท้ายด้วย Mango Smoothy อาหารทุกอย่างรสชาติดีเหมือนต้นตำหรับ ราคาค่อนข้างสูงนิดนึงนะคะ แต่ก้อพออิ่มสำหรับ 1 คน 1 จาน

บรรยากาศร้านตกแต่งไว้ได้สวยดีค่ะ โทนสีสบายตา สะอาดสะอ้าน แต่ที่ต้องคอมเม้นต์เลยงานนี้คือพนักงาน(บางคน) พูดจาห้วนๆ สอบถามว่าทำผิดคำสั่งใช่หรือไม่ เธอตอบกลับแบบมะนาวๆไม่มีน้ำ เกือบจะเข้าข่ายเถียงลูกค้าแระ(หรือจะเรียกให้ถูกคือเถียงลูกค้าไปแบ้วนั่นแหละ) ไม่เวิร์คค่ะ เจอมาหลายีอบละกับพนักงานคนนี้อะ หมดอารมย์ชิมขนมเลย